
Naslov: Posavci se bojijo, da bodo ostali brez vsega

Napoved za voditelja:

Posavje je zagotovo največja energetska regija v Sloveniji. To dokazujejo tudi rezultati poslovanja gospodarskih družb, saj bi bili ti brez njih bistveno slabši. Zato so Posavci zadnje dni vse bolj zaskrbljeni, ker je prišlo do predčasnih kadrovskih zamenjav v nadzornih svetih Gen energije in Sklada razgradnjo nuklearke in odlaganje radioaktivnih odpadkov. Posavci se bojijo, da ne gre zgolj za zamenjavo nadzornikov, tem bo zagotovo sledila še menjava uprav, ampak za povsem druge stvari.

T- Iz Krškega GORAN ROVAN /

X- Snemalec in montažer Jože Grajžl /

Krški župan in poslanec Franc Bogovič sicer ne oporeka, da ima vlada pristojnost, da v nadzorne svete imenuje svoje ljudi, kljub temu pa se boji, da gre pri zamenjavi nadzornikov v Gen energiji za povsem druge cilje.

T- FRANC BOGOVIČ /
X- župan občine Krško /

Bojim pa se, da je, da pa so te kadrovske zamenjave podrejene predvsem preusmerjanju investicijskega toka v energetiki in da bo zaradi takšnih odločitev in namer, ki so v ozadju, posavski prostor na nek način potegnil kratko v tem času in da se bodo investicije odvijale predvsem v drugih okoljih.

Seveda je imel Bogovič pri tem v mislih vlaganja v šesti blok Termo elektrarne Šoštanj, ki so po njegovem tako ekološko kot ekonomsko sporna. Posavce pa vznemirjajo tudi želje nekaterih, da bi si tudi s kadrovskimi zamenjavami podredil denar iz Sklada za razgradnjo nuklearke in odlaganje radioaktivnih odpadkov.

T- FRANC BOGOVIČ /
X- župan občine Krško /

Zato je tudi vsakršen preliv tega denarja v kakšne druge namene, prvič nezakonit, drugič pa daleč od tega, kar je osnovni namen tega sklada, da se bremena današnje generacije, ki koristi elektriko iz jedrske elektrarne, prenaša na bodoče. To ne smemo storiti in vsakršen poseg v to sfero bi bil res obsojanja vreden in upam, da se to ne bo zgodilo.

Kljub temu bojazen Posavcev visi v zraku. Upajo le, da bo prevladal zdrav razum, da zaradi zgrešenih naložb ne bo ogrožena jedrska varnost in osiromašeno življenje prebivalcev. Brez energetskih družb bi namreč Posavje sodilo med najmanj razvite slovenske regije.

